Alexander Asum-Ahensah

**Alexander Asum-Ahensah** (wɔwoo no 23 Ayɛwoho 1953) yɛ Ghana amanyɛnyi na nwomasua ho nyimdzefo. Ɔyɛ kan Mbrahyɛbaguanyi ma Jaman Etsifi (North) mansin wɔ Brong Ahafo Mantɔw mu wɔ Ghana.

## Ɔbra Ahyɛse Na Nwomasua
Wɔwoo Asum-Ahensah wɔ 23 Ayɛwoho 1953. Asum-Ahensah fir Goka a ɔwɔ Brong Ahafo mantɔw mu wɔ Ghana. Wɔ afe 1989 mu no, ɔnyaa Diploma wɔ Nwomasua mu wɔ Accra Technical Training Centre (ATTC). Wɔ afe 1997 mu no, ɔnyaa nye abodzin krataa wɔ Bachelor of Education mu wɔ Cape Coast Esuapɔn (University of Cape Coast - UCC) mu. Ɔnyaa Executive Masters wɔ Ghana Asoɛe a Ɔhwɛ Edwumayɛ na Ɔmanfo Do (Ghana Institute of Management and Public Administration).

## Edwuma
Asum-Ahensah yɛ nwomasua ho nyimdzefo (educationist). Ɔnye Ghana Nwomasua Dwumadzibea (Ghana Education Service) ayɛ edwuma dɛ ɔkwankyerɛfo boafo (assistant director) a ɔhwɛ Jaman Etsifi Mansin do (Jaman North District). Ber a ɔhyɛn amanyɛsɛm mu ekyi no, wɔpaw no dɛ Ahendzi na Amambra soafo (Minister for Chieftaincy and Culture) wɔ Ɔman Demokrasi Mbrahyɛbagua Kuw (National Democratic Congress) aban a Ɔmampanyin John Atta Mills dzi enyim no mu.

## Amanyɛsɛm
Wɔpaw Asum-Ahensah dɛ mbrahyɛbaguanyi dzea ɔdzi kan wɔ afe 2004 Ghana Amansan ambatow mu. Wɔpaw no dɛ ɔmbɛgyina Jaman Etsifi ambatow mpasua ananmu wɔ ber a wɔhyehyɛɛ no fofor wɔ Ghana Amansin a ɔtɔ do anan (4) no Mbrahyɛbagua a ɔtɔ do anan (4) no ekyi. Wɔpaw no wɔ Ɔman Demokrasi Mbrahyɛbagua Kuw tekiti do. Na nye ambatow mpasua no yɛ Mbrahyɛbagua nkongua du (10) no fa wɔ nkongua eduonu anan (24) a Ɔman Demokrasi Mbrahyɛbagua Kuw dzii wɔ saa ambatow no mu maa Brong Ahafo mantɔw no mu. Ɔman Demokrasi Mbrahyɛbagua Kuw dzii nkonyim kakraa bi a nye nyinara yɛ Mbrahyɛbagua nkongua eduokron anan (94) wɔ nkongua aha ebien eduasa (230) a ɔwɔ Mbrahyɛbagua a ɔtɔ do anan (4) a ɔwɔ Ghana Amansin a ɔtɔ do anan (4) no mu. Wɔdze amba 12,027 na ɛpaw Asum-Ahensah wɔ ambatow a ɔfata a wɔtow nyinara mu 22,888 a ɔnye amba a ɔfata a wɔtow nyinara mu 52.50% yɛ pɛ. Asum-Ahensah nyaa amba kyɛn Kofi Oti Adinkrah a ofi Ɔman Ho Dɔ Kuw Fofor (New Patriotic Party), Twene Aduasare Kwasi a ofi Nhyiam Nnyimpa Kuw (Convention People's Party) na M. Abdulai Freeman a ofi Demokrasi Ahofadzi Kuw (Democratic People's Party) mu. Iyinom nyaa amba a wɔtow nyinara mu 45.50%, 1.90% na 0.00%.

Wɔsan paw Asum-Ahensah dɛ mbrahyɛbaguanyi wɔ Jaman Etsifi ambatow mpasua mu wɔ Mbrahyɛbagua a ɔtɔ do enum (5) ma Ghana Amansin a ɔtɔ do anan (4) no mu wɔ Ɔman Demokrasi Mbrahyɛbagua Kuw tekiti do. Wɔdze amba a ɔfata a wɔtow nyinara mu 13,359 na ɛpaw no, a ɔnye amba a ɔfata a wɔtow nyinara mu 55.28% yɛ pɛ. Asum-Ahensah nyaa amba kyɛn Siaka Stevens a ofi Ɔman Ho Dɔ Kuw Fofor no mu, Otteng Atta Dickson a ofi Nnyimpa Ɔman Nhyiam Kuw (People's National Convention) no mu na Nyuah Abraham Justice a ofi Nhyiam Nnyimpa Kuw mu. Iyinom nyaa amba a ɔfata nyinara mu 42.94%, 1.04% na 0.74%.

## N'abrabɔ
Asum-Ahensah aware na ɔwɔ mba enum (5). Ɔyɛ Kristonyi na ɔsom wɔ Pentekoste Asɔre (Church of Pentecost).

## Hwɛ Iyi Nso

* Mills aban asoafo dzin a wɔahyehyɛ - List of Mills government ministers
* Jaman Etsifi ambatow mpasua

## Nhwɛdo

Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005